Diari Oficial de la Generalitat Valenciana


Sumari del DOGV 5375, del 26-10-2006 (2006/11976)

Notificació de la resolució del recurs d'alçada, referència interna R-47/2006, a Juan Fuentes Moreno.
-----------------------------------------------------------------------------------------------------

### Dades del document

Número de DOGV
:   5375

Data del DOGV
:   26-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11964


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-47/2006, a Juan Fuentes Moreno. [2006/F11161]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Juan Fuentes Moreno, carrer Pavia, núm. 4-3r. C (03538 Alacant) la resolució del recurs d'alçada amb el número de referència interna R-47/2006.  
Resolució de la secretària autonòmica de Territori i Medi Ambient del recurs d'alçada relatiu a l'expedient de desnonament administratiu per mala conducta (A-DAMC-0002/04) de l'habitatge situat a Alacant, carrer Pavia núm. 4, 3r, Pta-C (Codi habitatge 03/0001/0409)  
Dades del reclamant  
Cognoms i nom: Fuentes Moreno, Juan  
Núm. exp. A-DAMC-0002/04  
Dades de l'habitatge  
Codi habitatge. 03/0001/0409  
Domicili: c/ Pavia núm. 4, 3r, pta-C d'Alacant  
Règim: arrendament  
Adjudicatari: Juan Fuentes Moreno  
I. Antecedents  
Cronològicament exposats, els fets essencials relatius a aquest expedient, són els següents:  
Primer. El 5 de novembre de 2003 amb motiu de les visites periòdiques realitzades pel personal adscrit a la Inspecció de Patrimoni de l'IVHSA, es va detectar que a l'interior de l'habitatge objecte d'aquest expedient, i en els elements comuns, els ocupants no mantenien els mínims nivells sanitaris i d'higiene, generant-se contínues molèsties que dificultaven la convivència amb els altres veïns, produint-se a més altercats reiterats i conducta antisocial notòria. Les dites circumstàncies van poder ser a més apreciades tant per la Policia Autonòmica) com per representants de les associacions de veïns, la qual cosa va donar lloc que per Provisió de 17 de març de 2004 es va incoar el present expedient.   
Segon. El 18 de març del 2004 es va formular el corresponent plec de càrrecs que, com consta en aquest, va ser notificat a l'interessat el 24 de març de 2004. L'arrendatari no ha presentat al·legacions ni aportat cap document en el seu descàrrec, el 29 d'abril de 2004 es va dictar proposta de resolució, que com consta en aquesta, va ser notificada en forma el 30 d'abril de 2004.   
Tercer. El 31 de gener de 2006, el director general d'Habitatge i Projectes Urbans va dictar resolució en la qual s'acordava el desnonament per activitats molestes, insalubres, nocives, perilloses o il·lícites, que, com consta en aquesta, va ser notificada degudament a l'interessat.  
Quart. En data 28 de febrer de 2006, es va presentar, dins de termini, escrit de l'interessat formalitzant recurs d'alçada contra la referida resolució.  
II. Fonaments de dret  
L'article 138 del Decret 2114/1968, de 24 de juliol, i article 30 del Reial Decret 2969/76, de 12 de novembre, en relació amb l'article 1148a del Decret 4104/1964, de 24 de desembre, amb l'article 57.5.2.h) de la Llei 8/2004, de 20 d'octubre, de la Generalitat, de l'Habitatge de la Comunitat Valenciana, o amb l'article 27-2-e de la Llei 29/1994, de 24 de novembre, Llei d'Arrendaments Urbans, configuren com a motiu de resolució de contracte d'arrendament quan a l'habitatge tinguen lloc activitats molestes, insalubres, nocives, perilloses o il·lícites.  
El Reglament d'Habitatges de Protecció Oficial i el Reial Decret 2.960/1976 configuren com a motiu de desnonament administratiu el fet de realitzar a l'interior de l'habitatge arrendat activitats que de manera notòria resulten perilloses, incòmodes i insalubres.  
Els articles 20 i 24 de la Llei 14/2003, de 10 d'abril, de Patrimoni de la Generalitat Valenciana.  
Els articles 142 i 161 del Reglament d'Habitatges de Protecció Oficial de 24 de juliol de 1968, article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener, i l'article 16 i següents del Reial decret 1.398/1993, de 4 d'agost, respecte al procediment que s'ha de seguir.  
L'article 143 del Decret 2.114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992, de Règim Jurídic de les Administracions Públiques i del Procediment Administratiu Comú.  
L'article 20 del Reial Decret 1.398/1993, per als supòsits en què no ha recaigut una resolució transcorreguts sis mesos des de la iniciació del procediment, en relació amb l'article 43.4 de la Llei 30/1992.   
III. Contestació a les al·legacions  
De les visites periòdiques realitzades per personal adscrit a la Inspecció de Patrimoni de l'IVHSA, que van detectar que a l'interior de l'habitatge objecte d'aquest expedient i en els elements comuns, els ocupants no mantenien els mínims nivells sanitaris i d'higiene, i es van generar contínues molèsties que dificultaven la convivència amb els altres veïns es desprenia inicialment que les circumstàncies que es donen en el present cas es corresponen amb les que té en compte la normativa aplicable per a donar lloc a la resolució del contracte i desnonament per activitats molestes, insalubres, nocives, perilloses o il·lícites, però juntament amb el recurs d'alçada presentat per l'interessat s'acompanya un document important a l'efecte, com és un escrit del president de la comunitat d'arrendataris en què s'expressa que ha millorat molt la convivència des que se'n va anar la persona que en realitat i concretament causava els problemes, la qual cosa produïx un dubte raonable sobre la persistència de les causes que van donar lloc a la incoació de l'expedient, per la qual cosa si a aquesta circumstància unim el fet que en tal expedient no havia recaigut una resolució transcorreguts més de sis mesos des de la iniciació del procediment, és procedent, amb estimació del recurs presentat, revocar i deixar sense efecte la resolució del director general d'Habitatge i Projectes Urbans de data 31 de gener de 2006 i arxivar de les actuacions.  
Resolució  
Vist l'expedient, es deduïx que ha quedat acreditat el compliment dels requisits i obligacions legals exigits quedant desvirtuada la causa que va originar la incoació de l'expedient, procedint l'estimació del present recurs.  
Vistos els fets, les disposicions legals citades i les de general aplicació, així com la proposta del director general d'Habitatge i Projectes Urbans, la secretària autonòmica de Territori i Medi Ambient resol l'estimació del recurs d'alçada.  
Contra la present resolució que posa fi a la via administrativa, es pot interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els arts. 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercir qualsevol altre recurs que estime oportú.  
València, 5 de maig de 2006.. La secretària autonòmica de Territori i Medi Ambient: Cristina Serrano Mateo.